Reklamebord val op bakkieFoto: Intelligence Bureau SA/Facebook Russel Meiring, woordvoerder van ER24, het gesê die man het in Ou Potchweg in Soweto gery toe die reklamebord op sy bakkie geval het. Volgens Meiring het paramedici hulle onmiddellik na die bakkie gehaas met hul aankoms op die toneel en die man uit die voertuig getrek. “Paramedici het die man ondersoek en bevind dat hy wonderbaarlik geen beserings opgedoen het nie.” Volgens Meiring het die sterk wind en storms wat gister oor groot dele van Gauteng voorgekom het moontlik die reklamebord laat val. Die presiese oorsaak van die ongeluk word egter ondersoek.